टीबी के मरीजों का पता लगाने के लिए अिभयान की शुरुआत
सवाई माधोपुर | जिलेमें टीबी के मरीजों का पता लगाने के लिए एमडीएनएचएम नवीन जैन के निर्देशानुसार जिले में टीबी मरीजों की सघन खोज अभियान की शुरुआत की गई। इस अभियान में आशाओं द्वारा घर-घर जाकर सर्वे कर टीबी के मरीजों की जानकारी लेंगी। यह अभियान पूरे प्रदेश 25 फरवरी से शुरू हो गया है, जो 25 मार्च तक जारी रहेगा। अभियान की शुरुआत में शहरी प्राथमिक स्वास्थ्य केंद्र पर आशाओं को सर्वे करने की जानकारी दी गई। साथ ही प्रपत्र तथा प्रपत्र ब, जिसमें कि परिवार टीबी रोगी की जानकारी एकत्रित करने के बारे में बताया गया। जिला क्षय रोग अधिकारी डॉ. अब्दुल अजीज कागजी ने बताया कि यह अभियान पूरे प्रदेश में प्रधानमंत्री के वर्ष 2025 तक टीबी रोग की समाप्ति के लक्ष्य के मद्देनजर शुरू किया गया है। टीबी रोगियों की खोज के लिए वृहद स्तर पर ऐसा अभियान पहली बार हुआ है। जिला पीपीएम समन्वयक भूपेश शर्मा ने आशाओं को सर्वे के दौरान टीबी के मरीजों में पाए जाने वाले लक्षणों के बारे में विस्तार से बताया।
hin_Deva hin_Deva